Maria Oakey Dewing

Maria Oakey Dewing (27. lokakuuta 1845 New York – 13. joulukuuta 1927 New York) oli yhdysvaltalainen taidemaalari. Hän oli yksi harvoista sukupolvensa naistaidemaalareista, jonka ura kesti läpi aikuisiän. Dewing maalasi erityisen paljon kukka-aiheita. Hänen aviopuolisonsa oli taidemaalari Thomas Dewing.  http://books.google.fi/books?id=sPGdBxzaWj0C&pg=RA1-PA65&redir_esc=y#v=onepage&q&f=false

Oakey Dewing aloitti taideopintonsa vuonna 1866 Cooper Union School of Designissä, missä opiskeli vuoteen 1870 saakka. Hänellä oli kuuluisia opiskelukavereita kuten William Rimmer, Edwin Forbes ja George Edmund Butler. Hän jatkoi opintojaan vuodet 1871- 1875 Antique School of National Academy of Fine Artsissa, jossa häntä opetti John La Farge. Hän vaikuttui tuolloin japanilaisen taiteen estetiikasta. Vuonna 1875 Oakey Dewing oli perustamassa Art Students League of New York -taidekoulua. Hänen töitään oli tuolloin näyttelyssä jonka La Farge oli järjestänyt ja hän opiskeli maisemaalausta William Morris Huntin oppilaana. Hän sai jo opiskeluaikonaan maineen kyvykkäänä taiteilijana.   http://books.google.fi/books?id=iCcpVOQRtN0C&pg=PA54&redir_esc=y#v=onepage&q&f=false  http://www.tfaoi.com/aa/1aa/1aa29.htm

Avioliiton Oakey Dewing solmi vuonna 1881. Tämän jälkeen hänen uransa jäi pimentoon. Hän luopui miehensä suosimista aiheista, kuten mallimaalauksista. Hän teki kukkamaalauksia miehensä töihin ja jotkut maalauksista he signeerasivat yhdessä. Pariskunnan tytär syntyi vuonna 1885. Sitä ennen heille oli syntynyt poika, joka kuitenkin kuoli vauvaikäisenä.   http://tfaoi.com/aa/1aa/1aa29.htm 

Näyttelyitä Oakey Dewing piti vuosina 1893, 1901 ja 1907 ja hänen töitään vertailtiin ranskalaisen Antoine Volionin töihin. Hän palasi mallimaalauksen pariin myöhemmällä iällään. Uransa loppupuolella hän kiinnostui modernismista. Oakey Dewing kirjoitti myös lehtiartikkeleita Art and Progress-lehteen, missä hän käsitteli tapakulttuuria, taidetta ja kodinhoitoa.   http://books.google.fi/books?id=iCcpVOQRtN0C&pg=PA54&redir_esc=y#v=onepage&q&f=false  http://crystalbridges.org/blog/maria-oakey-dewing/  http://books.google.fi/books?id=56F8Qv96FzwC&pg=PA420&redir_esc=y#v=onepage&q&f=false
 Lähteet 

 Aiheesta muualla 
 http://americanart.si.edu/artist/maria-oakey-dewing-1246

Luokka:Yhdysvaltalaiset taidemaalarit
Luokka:Vuonna 1845 syntyneet
Luokka:Vuonna 1927 kuolleet